Aftenens kamp var nummer to ud af i alt seks kvalifikationskampe. Begge kampe er endt i sejr og holdet er optimistiske, når de ser frem mod de resterende fire kampe. Kampen mod Lyngby på hjemmebane var spændene frem til slutfløjtet, selvom ADH havde overtaget i det meste af kampen. AHD kunne gå til pause med en føring på 14-12. I anden halvleg udbyggede hajerne føringen og vandt 29-25. Topscorer for hajerne var fødselsdagsbarnet Siri Seglem med 6 mål. Næste kvalifikationskamp er mellem Aalborg DH og SK Aarhus og spilles 3. april på hjemmebane i Gigantium.

Opsummering:
Aalborg Dame Håndbold er efter aftenens sejr over Lyngby et skridt nærmere målet om at blive i ligaen til næste sæson. Kampen endte 29-25 til ADH.